wickkiey/tamil-wikipedia-chunked huggingface dataset:
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### எவ்வாறு சான்று சேர்ப்பது?

#### மேற்கோளை உள்ளிடு

தொகுக்கும் பெட்டியில் உள்ள புத்தகம் போன்ற பொத்தானை (கீழுள்ள படிமத்தில் சிவப்பு நிற கட்டத்தில் குறிக்கப்பட்டுள்ளது) அழுத்தும் போது கீழுள்ள படிமத்தில் குறிக்கப்பட்டுள்ளதைப் போல புதிய பெட்டி வரும். மேற்கோளை அப்பெட்டியில் இட்டுவிட்டு *உள்ளிடு* பொத்தானை அழுத்தவும்.
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### எவ்வாறு சான்று சேர்ப்பது?

#### புரூவ் இட்

1. முதலில் உங்களுடைய கணக்கில் புகுபதிகை செய்யவும்.
1. உங்களுடைய விருப்பத்தேர்வு பக்கத்தில் உள்ள | தொகுப்புதவிக் கருவிகளுக்குச் செல்லவும்.
1. அங்குள்ள ProveIt! (ப்ரூவ் இட்) - விக்கிப்பீடியா கட்டுரைகளில் மேற்கோள்களைச் சேர்க்கப் பயன்படும் ஒரு மேம்படுத்தப்பட்ட கருவி என்பதை தேர்வு செய்யவும்.
1. பிறகு பக்கத்தின் கீழுள்ள சேமி பொத்தானை அழுத்தவும்.  
முடிந்தது! வெற்றிகரமாக நீங்கள் புரூவ் இட் கருவியை உங்களுடைய பயனர் பக்கத்தோடு இணைத்துவிட்டீர்கள், நீங்கள் இனி இக்கருவையினை பயன்படுத்தத் தொடங்கலாம். ஏதேனும் ஒரு பக்கத்தில் நீங்கள் இப்போது தொகு பொத்தானை சொடுக்கவும். பிறகு ப்ரூவ் இட் கருவியில் உள்ள "மேற்கோள்கள்" அல்லது "ஒரு மேற்கோளைச் சேர்க்கவும்" பொத்தானை சொடுக்கினால் புரூவ் இட் கருவி பெரிதாக்கப்படும்.  
மேலதிக தகவல் பெற இங்கு செல்லவும்.
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### எத்தகைய சான்று சேர்ப்பது?

நம்பத்தகுந்த சான்றுகள் இணைக்கப்பட வேண்டும். வலைத்தளங்களின் இணைப்புகளை முடிந்தவரை தவிர்க்கவும். அவரவருடைய சொந்த தளத்திற்கோ, வலைத்தளங்களுக்கோ இணைப்பு கொடுப்பது விக்கிப்பீடியாவின் கொள்கைகளுக்கு புறம்பானது.  
செய்திகளை வழங்கும் த இந்து, தினமலர், தினத்தந்தி, தினகரன், மாலை மலர், தமிழ் முரசு, புதிய தலைமுறை போன்ற தளங்களை ஆதாரமாக தரலாம். நூல்களின் மூலங்களை ஆதாரமாக தரலாம். திரைப்படங்களுக்கு ஐஎம்டிபி தளத்தை ஆதாரமாக அளிக்கலாம், ஒரு சுவரொட்டி அல்லது திரைக்காட்சியை இணைக்கலாம்.  
சான்று குறித்த மேலதிக தகவலுக்கு, விக்கிப்பீடியா:மேற்கோள் சுட்டுதல் பக்கத்தினை பார்க்கவும்.
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### ஆங்கில விக்கியின் சான்றுகளை அப்படியே நகலெடுக்கலாமா?

மொழிமாற்றுக்கட்டுரைகளுக்கு ஆங்கில விக்கியின் சான்றுகளை பயன்படுத்தலாம். ஏனைய கட்டுரைகளில் அவசியாக உள்ளபோது மட்டும் பயன்படுத்தவும். தமிழ் விக்கிப்பீடியர்கள் அனைவருக்கும் ஆங்கிலப்புலமை இருக்க வாய்ப்பிலை. ஆகையினால் குறைந்த அளவு பிற மொழி இணைப்புகளை இடவும்.
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### நான் எழுதிய நூல்களை ஆதாரமாக இணைக்கலாமா ?

சொந்த கட்டுரைகளை விக்கிப்பீடியாவில் எவ்வாறு எழுத முடியாதோ அதே போல் உங்களுடைய நூல்களை நீங்களே உசாத்துணையாக தர இயலாது.
# விக்கிப்பீடியா:சான்று சேர்க்கும் திட்டம்

## சான்றுகள் குறித்து அ. கே. கே

### என்னிடம் வேறு கேள்விகள் உள்ளன, யாரை கேட்பது?

விக்கிப்பீடியா:ஒத்தாசைப் பக்கம் இங்கு கேட்கலாம்.
பிற பயனரின் பேச்சுப் பக்கத்திலும் கேட்கலாம்.
# விக்கிப்பீடியா:சான்று சேர்க்கும் திட்டம்

## முன்னெடுப்பு

விக்கிப்பீடியா:மேற்கோள்கள்/துப்புரவும் மேம்பாடும்
# வார்ப்புரு:சான்று சேர்க்கும் திட்டம்

<div>  
வணக்கம் ! தமிழ் விக்கிப்பீடியாவில் உள்ள பல கட்டுரைகளில், உசாத்துணை, மேற்கோள்கள், குறிப்புகள், சான்றுகள் போன்றவை சேர்க்கப்படவில்லை. இவ்வாறு உள்ள கட்டுரைகளை தரக்கட்டுப்பாட்டின் காரணமாக தமிழ் விக்கிப்பீடியாவில் இருந்து நீக்கப்படலாம். உங்களால் முடிந்தவரை இவற்றை சேர்க்க முயற்சிக்கவும். இதைப் பற்றிய தகவல்களைப் பெற சான்று சேர்க்கும் திட்டத்தை பார்க்கவும். தமிழ் விக்கிப்பீடியாவில் தொடர்ந்து பங்களிக்க வாழ்த்துக்கள்!
</div>
<noinclude>  
</noinclude>
# வார்ப்புரு:User info

<div></div>
<div></div>
<div></div>
<div></div>
__NOTOC__
# வார்ப்புரு:User info

## Usage

<pre>  
</pre>
The "organization" parameter can also be called as "company".  
The "hover text" parameter is for the little pop-up text that comes up when your mouse hovers over the image.
</noinclude>
# எரவல்லன்

**எரவல்லன்** அல்லது **எரவள்ளன்** (*Eravallan*) எனப்படுவோர் கேரளா மற்றும் தமிழகத்தில் வாழுகின்ற ஒரு பழங்குடியினர் ஆவர். இவர்கள் தமிழ்நாடு மாநிலத்தில், கோவை மாவட்டத்தைச் சேர்ந்த மலைப் பகுதியில் வாழ்கின்றனர். இவர்களை **வில்லுவேடன்** என்றும் அழைப்பர். இவர்களுடைய மொழி தமிழாக இருந்தாலும், மலையாளம் கலந்த கலப்பு மொழியையே பேசி வருகின்றனர். இவர்களுடைய தொழில் காட்டில் விலங்குகளை வேட்டையாடுதல், காட்டுத் தோட்டங்களில் பணிபுரிதல் மற்றும் காட்டில் உள்ள பொருட்களைச் சேகரித்தல் போன்றவையாகும். இவர்கள் இந்து மதத்தை பின்பற்றுகின்றனர் மற்றும் பொதுவாக எரவல்லன் மொழியையும் பேசுகிறார்கள்.  
எரவள்ளர் மக்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.
# காட்டு நாயக்கர்

**காட்டு நாயக்கர்** (*Kattunayakar*) எனப்படுவோர் இந்திய மாநிலமான கேரளா, கருநாடகா, ஆந்திரா, தமிழ்நாடு மற்றும் மேற்கு தொடர்ச்சி மலை ஆகிய பகுதிகளில் வாழுகின்ற பூர்வ பழங்குடியினர் ஆவர்.  
இவர்கள் தமிழ்நாட்டில் உள்ள நீலகிரி மாவட்டத்தில், முதுமலை, மேற்கு தொடர்ச்சி மலை ஒட்டிய, தென்தமிழ்நாடு திருநெல்வேலி, தென்காசி, கன்னியாகுமரி மற்றும் வட தமிழ்நாடு பகுதிகளில் குறைந்த அளவில் வசித்து வருகின்றனர். இவர்களை *காட்டுக் குறும்பர்* மற்றும் *தொம்ப நாயக்கர்* எனவும் அழைப்பர்.
# காட்டு நாயக்கர்

## சொற்பிறப்பியல்

காட்டு நாயக்கர் என்ற சொல்லுக்கு தமிழ் மொழி மற்றும் மலையாள மொழிகளில் *காட்டின் ராஜா* என்று பொருள்படும். இவர்கள் மேற்குத் தொடர்ச்சி மலை பகுதியில் வாழும் ஒரு மூத்தப் பழங்குடி மக்கள் ஆவர்.
# காட்டு நாயக்கர்

## பழக்க வழக்கங்கள்

இவர்கள் தங்கள் உணவாக விலங்குகளின் மாமிசத்தை உண்கின்றனர். தேன் சேகரிப்பது, காட்டில் வேட்டையாடுவது, இவர்களுடைய முக்கிய தொழிலாகும். இந்த சமூகத்தினர் கறுப்புத் தோல் உடையவர்களாகவும், ஆண்கள் சிறிய அளவில் வேட்டி மற்றும் அரை சட்டைகளை அணிவார்கள். பெண்கள் தங்கள் உடலை கழுத்துக்குக் கீழே ஒரு நீண்ட ஒற்றை துணியால் இணைத்து, தோள்களையும் கைகளையும் வெறுமனே விட்டு விடுகிறார்கள். 1990-களுக்கு முன்னர், குழந்தை திருமணங்கள் செய்து வந்தனர், ஆனால் தற்போது பெண்கள் பருவ வயதை அடைந்த பிறகே, திருமணம் செய்கிறார்கள். *காட்டு நாயக்கர்* சமூகத்தினரிடையே ஒருதுணை மணம் என்பது பொதுவான விதியாகும்.  
காட்டு நாயக்கர்கள் இந்து மதத்தை பின்பற்றுகின்றனர் மற்றும் ஒரு மொழியைக் கொண்டிருக்கிறார்கள், இது அனைத்து தமிழ், கன்னடம், தெலுங்கு மற்றும் மலையாள ஆகிய மொழிகளை கொண்ட திராவிட மொழிகளின் கலவையாகும். இவர்களின் கோத்திரத்தின் முக்கிய தெய்வம் சிவன், விஷ்ணு, குலதெய்வமாக காளியம்மன், மாரியம்மன் மற்றும் பைரவர் ஆகும். இவர்களும் மற்ற இந்துக்களை போல விலங்குகள், பறவைகள், மரங்கள், பாறை மலைகள் மற்றும் பாம்புகளையும் வணங்குகிறார்கள்.  
காட்டு நாயக்கர்கள் அசைவ உணவு உண்பவர்கள், இசை, பாடல்கள் மற்றும் நடனம் ஆகியவற்றை விரும்புகிறார்கள்.
# காட்டு நாயக்கர்

## ஆவணப்படக் குறும்படம்

மார்ச் 12, 2023 அன்று, கைவிடப்பட்ட யானைகளைப் பராமரித்து வளர்க்கும் இப்பழங்குடி மக்களைப் பற்றிய இந்திய தயாரிப்பு ஆவணப்படமான, தி எலிபெண்ட் விசுபெரர்சு, சிறந்த ஆவணப்படக் குறும்படத்திற்கான, அகாடமி விருதை வென்றது.
# காட்டு நாயக்கர்

## ஜென்னு குருபா

1982 இல், காட்டுநாயக்கன் மற்றும் ஜென்னு குருபா இரு வெவ்வேறு பழங்குடியினராகக் கருதப்பட்டனர். 1988 ஆம் ஆண்டு ஒரு ஆய்வில், காட்டுநாயக்கனின் பல உறுப்பினர்கள் தங்கள் பழங்குடியினரை, ஜென்னு குருபா பழங்குடியினராகக் கருதினர்.
# காட்டு நாயக்கர்

## கேரள காட்டுநாயக்கன்

காட்டுநாயக்கன் கேரளாவில் உள்ள ஐந்து பண்டைய பழங்குடி குழுக்களில் ஒன்றாகும். அவர்கள் இயற்கையோடு மிகவும் இணக்கமாக வாழ்கின்றனர். வேட்டையாடுதல் மற்றும் வன விளைபொருட்களை சேகரிப்பது காட்டுநாயக்கன் பழங்குடியினரின் இரண்டு முக்கிய வாழ்க்கை வழிமுறைகள். இருப்பினும், பூர்வீக காடு மற்றும் வனவிலங்குகளைப் பாதுகாப்பதற்கான கட்டுப்பாடுகள், அவர்களை காடுகளுக்கு வெளியே வேலை தேட கட்டாயப்படுத்தியுள்ளன. மிகக் குறைந்த கூலிக்கு வேலை செய்யத் தயாராக இருந்தாலும், வேலையின்மை மற்றும் வறுமை காட்டுநாயக்கர்களிடையே மிகவும் கடுமையானவை. பழங்குடியினருக்கு, மற்றொரு முக்கியமான காரணி மருத்துவ முறை மற்றும் கலாச்சாரத்துடனான அதன் நெருங்கிய தொடர்பு. அவர்கள் பொதுவான நோய்களுக்கு, பாரம்பரிய மருந்துகளைப் பயன்படுத்துகிறார்கள், ஆனால் அவசரகாலத்தில் அவர்கள் நவீன மருந்துகளைப் பயன்படுத்துகிறார்கள். அப்படியிருந்தும், நன்கு வரையறுக்கப்பட்ட பாரம்பரிய சடங்குகள் அல்லது பூஜைகள் மூலம், தலைவர் அல்லது பாதிரியார் (பொதுவாக இரண்டு பாத்திரங்களும் ஒரே நபரால் எடுக்கப்படுகின்றன) மூலம் "கடவுளிடம்" ஒப்புதல் பெற்ற பின்னரே, அவர்கள் நவீன மருத்துவத்தைப் பயன்படுத்துகிறார்கள்.  
- மனோரமா இயர் புக் 2005
# பனியர்

**பனியர்** என்ற பழங்குடியினர் இந்தியாவில் உள்ள நீலகிரி மாவட்டத்தில் பாணாசுரம் என்னும் மலைப் பகுதியிலும் , திண்டுக்கல் மேற்கு மலையிலும், ராமநாதபுரம் , ஸ்ரீவில்லிபுத்தூர் பகுதியிலும் வாழ்கின்றனர். இவர்கள் முருகனின் மனைவி வள்ளியின் வம்சம் என்றும் பளிச்சியம்மன் என்ற தெய்வத்தின் மரபினர் என்றும் ஒரு வாய்மொழி மரபு உண்டு. இவர்கள் தமிழும், கன்னடமும் கலந்த மொழியைப் பேசுகின்றனர். இடுப்பில் பட்டை அணிந்து இருப்பது இவர்களுடைய அடையாளம். பழங்குடி மக்களிலேயே படிப்பறிவு அற்றவர்களாக உள்ளார்கள்.  
- மனோரமா இயர் புக் 2005
# திருவாய்மொழி நூற்றந்தாதி

**திருவாய்மொழி நூற்றந்தாதி** 15-ஆம் நூற்றாண்டு நூல். மணவாள மாமுனிகள் பாடிய மூன்று தமிழ்நூல்களில் இது ஒன்று.  
நம்மாழ்வார் பாடிய நூல் திருவாய்மொழி. இதில் 100 பதிகங்கள் உள்ளன. இதில் உள்ள ஒவ்வொரு பதிகத்துக்கும் ஒரு வெண்பா என 100 வெண்பாக்கள் மணவாள மாமுனிகள் பாடிய நூற்றந்தாதியில் உள்ளன. ஒவ்வொரு பதிகத்திலுமுள்ள தொடக்கச் சொல்லை அப்பதிக வெண்பாவின் முதற்சொல்லாகவும், பதிகத்தின் இறுதிப் பாடலிலுள்ள இறுதிச் சொல்லை வெண்பாவின் ஈற்றுச் சொல்லாகவும் அமைத்து வெண்பா வரும்படி அமைத்து நூற்றந்தாதி நூல் நம்மாழ்வாரின் புகழைப் பாடுகிறது. இதனால் நூற்றந்தாதி வெண்பாக்களும் திருவாய்மொழி நூலைப் போலவே அந்தாதித் தொடையைப் பெற்றுள்ளன.  
இந்த அந்தாதி வெண்பாக்கள் திருவாய்மொழி நூலின் ஒவ்வொரு பதிகத்தின் இறுதியிலும் அச்சிடப்பட்டுள்ளன.  
எடுத்துக்காட்டு  
இரண்டாம் திருமொழி முதற்பாட்டு:  
:வீடுமின் முற்றவும்
:வீடு செய்து உம்முயிர்
:வீடுடை யானிடை
:வீடு செய்ம்மினே
இது ‘வீடு’ என்னும் சொல்லில் தொடங்குகிறது.  
இரண்டாம் திருமொழி இறுதிப்பாடல்:  
:சேர்த்தடத் தென்குரு
:கூர்ச்சட கோபன் சொல்
:சீர்த்தொடை ஆயிரத்து
:ஓர்த்த இப் பத்தே
இது பத்து என்னும் சொல்லில் முடிகிறது.  
திருவாய்மொழி நூற்றந்தாதியில் இதன் பாடல்:  
:வீடுசெய்து மற்றெவையும் மிக்கபுகழ் நாரணன்தாள்
:நாடுநலத் தாலடைய நன்குரைக்கும் – நீடுபுகழ்
:வண்குருகூர் மாறனிந்த மாநிலத்தோர் தாம்வாழப்
:பண்புடனே பாடியருள் பத்து.  
இந்த வெண்பா ‘வீடு’ எனத் தொடங்கி, ‘பத்து’ என முடிந்துள்ளது காண்க.
# திருவாய்மொழி நூற்றந்தாதி

## கருவிநூல்

- பகவத் விஷயம் (திருவாய்மொழி) 1958
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# உபதேச ரத்தின மாலை

**உபதேச ரத்தின மாலை** 15-ஆம் நூற்றாண்டு நூல்.  
மணவாள மாமுனிகள் பாடிய மூன்று தமிழ்நூல்களில் ஒன்று.  
திருவாய்மொழிப் பிள்ளை எனச் சிறப்புப்பெயர் பெற்ற திருமலையாழ்வார் மணவாள மாமுனிகளின் ஆசிரியர்.  
அவர் தமக்குச் சொல்லித்தந்த நெறிமுறைகளைப் பலரும் தெரிந்துகொள்ளும் வகையில் உருவாக்கப்பட்டது இந்த நூல்.  
இதில் 71 வெண்பாக்கள் உள்ளன.  
இந்த நூலில் உள்ள செய்திகள்
- ஆழ்வார்கள் தோன்றிய மாதம், நாள், ஊர்
- நாதமுனி முதலான ஆசாரியர் செய்த விரிவுரைகள்
இதனால் ஆசாரிய பரம்பரை விளங்குகிறது. இதனை ஒரு வரலாற்றுநூல் என்றுகூடச் சொல்லலாம்.  
போற்றுதல்
- பிள்ளை லோகாசாரியார் செய்த ‘ஸ்ரீ வசன பூஷணம்’ என்னும் நூலை இந்நூல் பல இடங்களில் போற்றுகிறது.
தமிழ்ப்படுத்தல்
- சிஷ்யன் என்னும் சொல்லைச் சிக்கன் என எழுதுகிறார்.
# உபதேச ரத்தின மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# உருசியக் கூட்டரசின் ஆயுதப் படைகள்

**உருசியக் கூட்டரசின் ஆயுதப் படைகள்** ( Transliteration: Voruzhonnije síly Rossíyskoj Federátsii) ஆனது சோவியத் ஒன்றியம் பிரிந்த பிறகு, உருவாக்கப்பட்ட உருசியாவின் இராணுவப் படைகளாகும். 7 மே 1992 ல் போரிஸ் எல்ட்சின் ரஷ்ய பாதுகாப்புத் துறை அமைச்சகத்தை உருவாக்கவும், சோவியத்தின் ஆயுதப்படைகளின் வீரர்களை ரஷ்ய சோவியத் கூட்டரசு சமூக குடியரசின் பகுதிகளில் உருசியக் கூட்டரசின் கட்டுப்பாட்டில் நிலைநிறுத்தவும் வழிசெய்யும் ஒப்பந்தத்தில் கையொப்பம் இட்டார்.
# ஆர்த்திப் பிரபந்த வியாக்கியானம்

**ஆர்த்திப் பிரபந்த வியாக்கியானம்** 16-ஆம் நூற்றாண்டில் தோன்றிய நூல்.
இதன் ஆசிரியர் **பிள்ளை லோகஞ்சீயர்**.  
ஆர்த்திப் பிரபந்தம் மணவாள மாமுனிகள் இயற்றிய நூல்.  
இந்த நூலுக்கு எழுதப்பட்ட இந்த வியாக்கியானத்தில் பதவுரையும், மணிப்பிரவாள நடையில் விரிவுரையும் தரப்பட்டுள்ளன.
- கண்ணிலே வெண்ணெயிட்டு நோக்கவேணுமிறே
- அருளுவீர், அருளுவுதீர்
என்பன போன்ற தொடர்கள் அவர்களின் அக்காலத் தொடர்கள்.
- இவர் ஆழ்வார்கள் பதின்மர் என்கிறார்.
# ஆர்த்திப் பிரபந்த வியாக்கியானம்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# அகதா சங்மா

**அகதா கே. சங்மா** (*Agatha Sangma*, பிறப்பு: சூலை 24, 1980) என்பவர் இந்தியா வில் உள்ள மேகாலயா மாநிலத்தைச் சேர்ந்த அரசியல்வாதி. இவர் 2009 இல் தூரா தொகுதியில் இருந்து 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு மக்களவை உறுப்பினராக இருந்தார். மன்மோகன் சிங் தலைமையிலான ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். இவர் இந்திய மக்களவையின் முன்னாள் சபாநாயகர் ஆன பி. ஏ. சங்மா வின் மகள் ஆவார்.
# அகதா சங்மா

## பிறப்பு மற்றும் படிப்பு

பி.ஏ.சங்மா விற்கும், சரோதினி கே.சங்மா விற்கும் , 1980ம் ஆண்டு ஜூலை 24ம் தேதி புது டெல்லியில் அகதா சங்மா பிறந்தார். இவர் வளர்ந்தது மேகாலயாவில் உள்ள மேற்கு கரோ மலை ஆகும். இவரது சகோதரர் கான்ராட் சங்மா மேகாலயாவின் எதிர்க்கட்சித் தலைவர். இவர் புனே பல்கலைக்கழகத்தில் இளங்கலையில் சட்டம் பயின்றார். பின்பு புது டெல்லி உயர்நீதிமன்றத்தில் வழக்கறிஞராகப் பணிபுரிந்தார். இவர் மேலும் இங்கிலாந்தில் உள்ள நாட்டிங்காம் பல்கலைக்கழகத்தில் சுற்றுசூழலலியல் மேலாண்மை படிப்பில் முதுகலைப் பட்டம் பெற்றார்.
# அகதா சங்மா

## பணி

- இவர் 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு வென்று மக்களவை உறுப்பினராக உள்ளார். மக்களவை உறுப்பினர்களில் மிகவும் இளைய உறுப்பினர் இவர்.
- ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். அமைச்சரவையில் இவர்தான் வயதில் இளையவர்.
# வரைபட வடிவமைப்பு

**வரைபட வடிவமைப்பு** (graphic design) என்பது ஓர் வரைபட உருவாக்கல் செயற்பாடாகும். பொதுவாக வாடிக்கையாளர், வடிவமைப்பாளர் சம்பந்தப்பட்ட இது உற்பத்தியின் வடிவமாக முடிவுறும் இது கேட்போரை இலக்கு வைத்து ஒரு குறித்த செய்தியை கொண்டு செல்வதாக இருக்கும். வடிவமைப்பு உருவாக்கம் எனும் பதம் காட்சி தொடர்பாடல் மற்றும் வருணனையை மையப்படுத்தியதாக பல கலைத்திறன் மற்றும் தொழில்முறை ஒழுங்கு கொண்டதாகவும் குறிக்கப்படுகிறது. பெரும்பாலும் இத்துறை காட்சி தொடர்பாடல் மற்றும் தொடர்பாடல் வடிவமைப்பாகவே குறிப்பிடப்படுகிறது.
பின்திரை படங்கள் வடிவமைத்தல், சுவரொட்டிகள் வடிவமைத்தல், உட்பட பல பணிகளை வரைபட வடிவமைப்பாளர்கள் செய்கின்றனர்.
# ஆன்மலிங்க மாலை

**ஆன்மலிங்க மாலை** என்னும் நூல் சிவபூசை செய்பவரின் ஐங்களத் தூய்மை பற்றிக் கூறுகிறது.
1. உடலிலுள்ள ஐம்பொறிகள் (பூதம்)
1. பூசை செய்யும் இடம் (ஸ்தலம்)
1. பூசைக்குப் பயன்படுத்தப்படும் பொருள்கள் (திரவியம்)
1. வழிபாட்டு மொழி (மந்திரம்)
1. பூசை செய்யப்படும் லிங்கம்
ஆகிய ஐந்தும் தூய்மையானதாக இருக்கவேண்டும் என இந்நூல் விளக்குகிறது.  
- 14 சீர் கழிநெடிலடி ஆசிரியவிருத்தம் என்னும் பாடல் 11 கொண்டது இந்த நூல்.  
இந்த நூலின் ஆசிரியர் கமலை ஞானப்பிரகாசரின் மாணவர் என்பதை இந்நூலின் பாடல் பகுதிகள் தெரிவிக்கின்றன.
இந்த நூலிலுள்ள பாடல்கள் எல்லாம்
:--- காட்சம் வைத்தருள்
::சிவோக மாயிருக்கச் சிதம்பரனே
:கமலைவாழ் தியாகா, காசிவிச்சு வேகா
::கயிலாய பதியெனும் குருவே.
என்று முடிகின்றன.  
கமலை ஞானப்பிரகாசர் காலம் 1565. எனவே இவரது மாணாக்கர் காலம் 16-ஆம் நூற்றாண்டு எனத் தெளிவாகிறது.  
- பாடலாசிரியரின் ஆன்மலிங்கமாக விளங்குபவர் அவரது ஆசிரியர். அவர்மீது பாடப்பட்டதால் இந்த நூல் ஆன்மலிங்க மாலை எனப் பெயர் பெற்றது.
# ஆன்மலிங்க மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
# யானைமலை, மதுரை

**யானைமலை** இந்தியாவின் தமிழ்நாடு மாநிலத்தில் மதுரை மாவட்டம் கிழக்கு ஒன்றியத்தைச் சேர்ந்த ஒத்தக்கடை என்னும் ஊரில் அமைந்துள்ள ஒரு மலை ஆகும். மதுரைக்கு வடக்கே 7 கிலோ மீட்டர் தொலைவில், திருச்சி தேசிய நெடுஞ்சாலையில் அமைந்துள்ளது.
# யானைமலை, மதுரை

## அமைப்பும், பெயர் காரணமும்

யானை மலையின் நீளம் சுமார் 4 கி.மீ, அதாவது 4000 மீட்டர் நீளம்,1200 மீட்டர் அகலம், 400 மீட்டர் உயரம் கொண்டது. இம்மலையை சற்று தூரத்தில் இருந்து பார்த்தால் ஒரு யானை படுத்திருப்பது போல தோன்றுவதால் இம்மலை யானை மலை என பெயர் பெற்றுள்ளது. யானை மலையை **நரசிங்கமங்கலம்** என்றும் அழைப்பர்.
# யானைமலை, மதுரை

## மலையின் வரலாறு

### சமணர் கல்படுக்கைகள்

யானை மலையின் உச்சியில் குகை தளம் காணப்படுகிறது. இக்குகை தளத்தில் சமணர் படுக்கைகள் அமைக்கப்பட்டுள்ளன. இக்குகை தளத்தில் பொ.ஊ. முதலாம் நூற்றாண்டைச் சேர்ந்த தமிழ் பிராமி கல்வெட்டுகள் காணப்படுகிறது. இக்கல்வெட்டில் " **இவ குன்றத்தூ உறையுள் பா தந்தான் ஏரி ஆரிதன் அத்துவாயி அரிட்ட காயிபன்**" என்னும் இரண்டு வரிவாசகம் இடம் பெற்றுள்ளது. "இவ" என்பது "இபம்" என்கிற வடமொழிச் சொல்லின் மறு வடிவம். இதன் பொருள் "யானை" என்பதாகும். குன்றம் என்றால் மலை. இதில் "இவ குன்றம்" என்றால் யானைமலை என்று பொருள். பா' என்றால் படுக்கை. இக்கல்வெட்டில் உள்ள வரிகள் "தங்குவதற்கான கற்படுக்கை" என பொருள் படும். "ஏரிஆரிதன்", "அத்துவாயி அரட்டக்காயிபன்" ஆகிய இரண்டு சமண துறவியர் பெயர் காணப்படுகிறது. இரண்டாயிரம் ஆண்டுகளுக்கு முன்னரே செழித்துக்கிடந்த இப்பகுதியில், சமணத் துறவியர் இருவரும் மலை உச்சியில் கற்படுக்கை அமைத்து தவம் மேற்கொண்டிருந்தனர் என்பது இக்கல்வெட்டு சொல்லும் செய்தியாகும்.
# யானைமலை, மதுரை

## மலையின் வரலாறு

### குடைவரை கோயில்கள்

#### நரசிங்கபெருமாள் குடைவரை கோவில்

பொ.ஊ. 770 ஆம் நூற்றாண்டில் மதுரையை அரசாண்டவன் **மாறஞ்சடையன் பராந்தக நெடுஞ்சடையன்** என்னும் பாண்டிய மன்னன் ஆவார். மூவேந்த மங்கலப் பேரதையன் ஆகிய மாறன்காரி கலிக்குடா வைத்தியன் என்பவர் பாண்டிய மன்னனுடைய மந்திரியாக பதவி வகித்தார். இவர் யானை மலைக்கு வட மேற்கே நரசிங்கப் பெருமாளுக்கு குடை வரை கோவில் ஒன்றை கட்ட தீர்மானித்து, பூர்வாங்க வேலைகளை தொடங்கினார். குடை வரை கோவில் நிறைவு பெரும் தருவாயில் இவர் நோய்வாய் பட்டு இறந்துபோகவே, இவருடைய தம்பி பாண்டா மங்கல விசைய அதையன் ஆகிய மாறன் எயினன் என்னும் பெயர் கொண்டவர் மந்திரியாக பதவி ஏற்று, இக்கோவில் திருப்பணியை செய்து குடமுழுக்கும் செய்தார் என இங்கு காணப்படும் கல்வெட்டு ஒன்று கூறுகிறது. .இதனை தொடர்ந்து யானைமலையை **நரசிங்கமங்கலம்** என அழைத்தனர். இக் குடைவரைக் கோயிலில் கிரந்த, வட்டெழுத்து, தமிழ் கல்வெட்டுகள் உள்ளன. இக்கல்வெட்டுகளில் முற்காலப் பாண்டியர், சோழர், சோழ பாண்டியர், பிற்காலப் பாண்டியர், விஜயநகர மன்னர் ஆகியோர் பல்வேறு காலகட்டங்களில் திருப்பணிகள் பல இக்கோயிலுக்குச் செய்திருக்கின்றனர் என் கூறுகிறது.
# யானைமலை, மதுரை

## மலையின் வரலாறு

### குடைவரை கோயில்கள்

#### லாடன் கோயில் எனும் முருகன் குடைவரை கோவில்

யானைமலையில் முருகன் பெருமானுக்கு **லாடன் கோயில்** எனும் குடைவரை கோவில் உள்ளது. இங்கு காணப்படும் தமிழ் வட்டெழுத்து கல்வெட்டு பொ.ஊ. எட்டாம் நூற்றாண்டைச் சார்ந்தது ஆகும். இக்கல்வெட்டில் ""நம்பிரான் பட்டசோமாசி பரிவிராஜகர்"" என்பவர் வட்டகுறிச்சி என்ற ஊரைச் சேர்ந்த இவர் இக்குடைவரை கோயிலை புதுப்பித்ததாக இக்கல்வெட்டு கூறுகிறது.
# யானைமலை, மதுரை

## மலையின் வரலாறு

### புடைப்புச் சிற்பங்கள்

பொ.ஊ. 9–10 நூற்றாண்டுகளில், சமண சமயத் துறவியான *அச்சணந்தி* என்பவரால், தீர்த்தங்கரர்களில் மகாவீரர், பார்சுவநாதர் மற்றும் பாகுபலி சிற்பங்கள் யானைமலையில் செதுக்கப்பட்டது. இது தமிழ்நாடு அரசின் தொல்லியல் துறையினரால் பாதுகாக்கப்படுகிறது.
# யானைமலை, மதுரை

## மலையின் வரலாறு

### விஜயநகர மன்னர்கள் காலம்

மதுரையை ஆண்ட விஜயநகர மன்னர்கள் கால கல்வெட்டில் யானைமலையை "கஜகிரி" என்று சமஸ்கிருதத்தில் குறிப்பிட்டுள்ளனர்.
# யானைமலை, மதுரை

## மலையின் வரலாறு

### தமிழ் இலக்கியங்களில்

- பொ.ஊ. ஏழாம் நூற்றாண்டில் யானைமலையில் சமணப்பள்ளி இருந்ததாக திருஞானசம்பந்தர் எழுதிய மதுரைப்பதிகம் என்னும் நூல் கூறுகிறது.
- மதுரையை தாக்க வந்த யானையை சொக்கேசர் நரசிங்கர் கணை தொடுத்துக் கட்டிப் போட்டிருக்கிறார் என பரஞ்சோதி முனிவர் எழுதிய திருவிளையாடல் புராணத்தில் யானைமலையை பற்றிய ஒரு குறிப்பு உள்ளது.
# யானைமலை, மதுரை

## இதனையும் காண்க

- சமணர் மலை
- கீழவளவு
# திருமலை (திரைப்படம்)

***திருமலை*** (*Thirumalai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் இரமணாவின் இயக்கத்திலும் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது. தெலுங்கில் கௌரி என்ற பெயரில் இத்திரைப்படம் 2004இல் மீண்டும் உருவாக்கப்பட்டது.
# திருமலை (திரைப்படம்)

## நடிகர்கள்

| நடிகர் | கதைமாந்தர் |  |
| --- | --- | --- |
| விஜய் | திருமலை |  |
| ஜோதிகா | சுவேதா |  |
| விவேக் | பழனி |  |
| இரகுவரன் | செல்வம் |  |
| கௌசல்யா | இரகுவரனின் மனைவி நாகலட்சுமி செல்வம் |  |
| மனோஜ் கே. ஜெயன் | அரசு |  |
| கிரண் ராத்தோட் | "வாடியம்மா ஜக்கம்மா" பாடல் | } |
# திருமலை (திரைப்படம்)

## பாடல்கள்

இத்திரைப்படத்திற்கு வித்யாசாகர் இசையமைத்திருந்தார். ஐந்து பாடல்களைக் கொண்ட ஒலிப்பதிவு 2002 திசம்பர் 6 அன்று வெளியிடப்பட்டது. பாடல்கள் நல்ல வரவேற்பைப் பெற்றது.  
| **இலக்கம்** | **பாடல்** | **பாடியோர்** | **வரிகள்** | **நேரம் (நிமிடங்கள்:நொடிகள்)** |  |
| --- | --- | --- | --- | --- | --- |
| 1 | *தாம்தக்க தீம்தக்க* | திப்பு, கார்த்திக் | நா. முத்துக்குமார் | 04:38 |  |
| 2 | *வாடியம்மா ஜக்கம்மா* | உதித் நாராயண் | கபிலன் | 05:50 |  |
| 3 | *நீயா பேசியது* | சங்கர் மகாதேவன் | யுகபாரதி | 04:38 |  |
| 4 | *அழகூரில் பூத்தவளே* | எஸ். பி. பாலசுப்பிரமணியம், சுஜாதா மோகன் | அறிவுமதி | 04:32 |  |
| 5 | *திம்சுக் கட்டை* | திப்பு, சிறிலேகா பார்த்தசாரதி | பா. விஜய் | 04:10 | } |
# பன்மதிப்புச் சார்பு

குறிக்காது.]]
கணிதத்தில் **பன்மதிப்புச் சார்பு** (*multivalued function*) என்பது ஒவ்வொரு உள்ளீட்டிற்கும் குறைந்தது ஒரு வெளியீடு கொண்டதொரு இடது-முழு உறவு. அதாவது இவ்வுறவின்படி ஒவ்வொரு உள்ளீட்டிற்கும் ஒன்று அல்லது ஒன்றுக்கு மேற்பட்ட வெளியீடுகள் இருக்கும்.  
நன்கு வரையறுக்கப்பட்ட ஒரு சார்பானது ஒரு குறிப்பிட்ட உள்ளீட்டிற்கு ஒரேயொரு வெளியீட்டை மட்டுமே இணைக்கும். சார்புகளின் வரையறைப்படி அவை ஒரேயொரு மதிப்புடையனவாக மட்டுமே இருக்க முடியும். எனவே இத்தொடர்பின் பெயரான *பன்மதிப்புச் சார்பு* என்பது தவறாக இதை ஒரு சார்பு என தவறாகக் கருத வழிவகுக்கலாம். உள்ளிடு சார்பாக அமையாத சார்புகளிலிருந்து பன்மதிப்புச் சார்பு என அழைக்கப்படும் இவ்வுறவுகள் எழுகின்றன. உள்ளிடு அல்லாத சார்புகளுக்கு நேர்மாறுச் சார்புகள் கிடையாது. அவற்றுக்கு நேர்மாறு உறவுகள் மட்டுமே உண்டு. இந்த நேர்மாறு உறவுகளை ஒத்தவை பன்மதிப்புச் சார்புகள்.
# பன்மதிப்புச் சார்பு

## எடுத்துக்காட்டுகள்

- பூச்சியத்தை விட பெரிதான ஒவ்வொரு மெய்யெண்ணுக்கும் அல்லது பூச்சியமல்லாத ஒவ்வொரு கலப்பெண்ணுக்கும் இரண்டு வர்க்கமூலங்கள் உள்ளன.
- ஒவ்வொரு கலப்பெண்ணுக்கும் மூன்று கனமூலங்கள் உள்ளன.
- கலப்பெண் மடக்கை ஒரு பன்மதிப்புச் சார்பு.  
log(1) க்கு பன்மதிப்புகள் உள்ளன:  
:<math> \log(1) = 2 \pi n i,</math> <math>n</math> ஒரு முழு எண்.  
- முக்கோணவியல் சார்புகள் காலமுறையுள்ளவை என்பதால் அவற்றின் நேர்மாறு முக்கோணவியல் சார்புகள் பன்மதிப்புடையவை:  
::<math>
\tan\({\textstyle\frac{\pi}{4}}\) = \tan\({\textstyle\frac{5\pi}{4}}\)
= \tan\({\textstyle\frac{-3\pi}{4}}\) = \tan\({\textstyle\frac{(2n+1)\pi}{4}}\) = \cdots = 1.
</math>  
:<math> \arctan(1) = \pi/4 = 5 \pi/4, = -3 \pi/4 =...,</math>  
arctan -ஒரு பன்முகச் சார்பு. ஆனால் இது ஒரு சார்பாக அமையவேண்டுமானால் tan *x* -ன் ஆட்களம் இடைவெளி -π/2 < *x* < π/2 – ஆக கட்டுப்படுத்தப்பட வேண்டும்.  
- வரையறுக்கப்படாத தொகையீடுகள் மெய்மதிப்புச் சார்புகளின் பன்மதிப்புச் சார்பாகும். ஒரு சார்பின் வரையறுக்கப்படாத தொகையீடு என்பது அச்சார்பை வகைக்கெழுவாகக் கொண்ட சார்புகள் ஆகும்.  
மேற்காணும் எடுத்துக்காட்டுகள் உள்ளிடு அல்லாத சார்புகளில் இருந்து அமைந்த பன்மதிப்புச் சார்பின் எடுத்துக்காட்டுகளாகும். பெரும்பாலும் கட்டுப்படுத்தப்பட்ட ஒரு பன்மதிப்புச் சார்பு, மூலச் சார்பின் பகுதி நேர்மாறுச் சார்பாக அமையும்.
# உருவவியல்

உருவவியல]]
உயிரியலில் **உருவவியல்** (Morphology) என்பது உயிரினங்களின் உருவம், அமைப்பு பற்றியும், அவற்றின் சிறப்பு இயல்புகள் பற்றியுமான அறிவியல் ஆகும்.
உருவவியலில் உயிரினத்தின் அமைப்பு, வடிவம், நிறம், அமைந்திருக்கும் ஒழுங்கு போன்ற வெளித் தோற்றமும் , உள் உறுப்புக்களின் வடிவம் அமைப்பும் கருத்தில் கொள்ளப்படும். உயிரினத்தினதோ, அல்லது அதன் பகுதிகளினதோ முழுமையான தோற்றம் (gross structure) பற்றிய அறிவு பெறப்படும். உயிரியல் வகைப்பாட்டில் உயிரினங்களின் உருவவியல் அறிவு முக்கிய இடம் பெறுகின்றது.
# உருவவியல்

## வகைமை

ஓர் உயிரைப்பற்றி அறிய வேண்டுமானால் இரு வகையாக அதை நாம் அறிய இயலும். முதலில் அதன் உடலமைப்பை அறிதல் வேண்டும். அதன் பின் எவ்வாறு உடலின் ஒவ்வொரு பாகமும், அங்கமும் வேலை செய்கின்றது என்பதை அறிதல் வேண்டும். முதல்வகை அறிவை இயற்கையுருவவியல் என்றும், இரண்டாவது வகை அறிவை உடலியல் (Physiology) என்றும் கூறுவார்கள். இப்பிரிவுகளை முன்பு, தனித்தனியே பயின்றனர். உடலியலறிவு வளர வளர, அதனோடு இயற்கையுருவவியலையும் சேர்த்து அறிதலே மேலானதாகத் தோன்றுவதால் இப்பொழுது இரண்டும் கலந்து கற்பிக்கப்படுகின்றன.  
பொதுவாக உயிர்களை நம் கண்ணால் காணுபவை, நுண்ணோக்கி வழியே காணுபவை, நுண்ணோக்கி மூலமாகவும் காணமுடியாதவை என மூவகையாகப் பிரிக்கலாம்.  
1. கண்ணுக்குப் புலப்படும் உயிர்களில் யானை, திமிங்கலம் முதலிய பெரிய விலங்குகள் முதல் குட்டைகளில் பாசியோடு கலந்து காணப்படும் மிகச் சிறிய உயிர்கள் வரையிலுமுள்ள எல்லா உயிர்களும் அடங்கும். பாசிகளை அகன்ற வாயுடைய கண்ணாடி வட்டகையில் (Petri - Dish) சுத்தமான நீரில் விட்டு அதைத் தூக்கிச் சூரிய வெளிச்சத்துக்கு எதிரே பார்த்தால் சிறு சிறு அணுக்கள் போன்ற உயிர்கள் இங்கும் அங்கும் திரிவதைக் காணலாம். அவற்றை நுண்ணோக்கியன் வழியாகப் பார்த்தால், அவற்றின் உடல் அமைப்பு நன்கு தெரியும்.  
2. நுண்ணோக்கி வழியேக் காணக்கூடியவை புரோட்டோசோவா என்னும் ஓரணு உயிரிகள் பாக்டீரியா, பசில்லஸ்கள் என்னும் ஓரணுத்தாவரங்கள் முதலியனவாகும்.  
3. இவற்றிற்கும் சிறிதாக தீநுண்மம் (Virus) என்னும் உயிர்கள் இருக்கின்றன என்று ஊகிக்கப்படுகின்றது. இவை அம்மைகள், சளி, சிலவகைக் காய்ச்சல் முதலிய நோய்களுக்குக் காரணமாயிருக்கின்றன. இவற்றை எலக்ட்ரான் நுண்ணோக்கியில் மட்டுமே காண இயலும். அணுவுயிர்களை வடிகட்டும் பீங்கான் வடிகட்டிகளுக்குள்ளும் புகுந்து வெளிச் செல்லக்கூடிய அளவு சிறியவை. ஆதலினால் இவற்றை வடிகட்டிச் செல்லி (Filter - passers) என்றும் அழைப்பர்.  
புரோட்டோப்பிளாசம் என்னும் உயிர்ப் பொருளாலானது. அதன் நடுவில் இந்த உயிர்ப் பொருள் அடர்த்தி மிகுந்து, உருமாறி உட்கரு என்னும் உறுப்பாகிறது. இவ்வாறு உட்கருவுடன் கூடிய உயிர்ப்பொருளுக்கு உயிரணு என்று பெயர். இவ்வுயிரணுக்கள் தாம் சுதந்திரமாகவும் ஒட்டுண்ணியாகவும் (Parasite) வாழ்ந்து வருகின்றன. இவை பல்கும் விதம் முன் கூறியபடி இரு பிளவாவது. தான். இவ்வாறு பிளவுபடும் பாகங்கள் பிரியாமலிருந்து இவை ஒவ்வொன்றும் மறுபடியும் பிளவுற்று ஒன்று சேர்ந்திருந்து, இவ்வாறே மறுபடியும் மறுபடியும் பிளவுபட்டும் பிரியாமல் ஒன்றுசேர்ந்தும் வாழு மானால் நாம் கண்ணால் பார்க்கக்கூடிய உயிர்களாகின்றன. மனித உடம்பும் இவ்வாறேதான் ஆக்கப் பட்டிருக்கிறது. நமது தசையிலாவது, உள் தோலிலாவது, உள்ளிருக்கும் உறுப்புக்களிலாவது ஒரு சிறு பாகத்தை எடுத்து ஊசிகளினால் பிய்த்து மைக்ராஸ் கோப்பில் பார்த்தால் இந்த உறுப்புக்களை ஆக்கும் உயிரணுக்களைக் காணலாம். ஆதலால், உயிர்களின் உடல்கள் இவ்வித உயிரணுக்களால் ஆக்கப்படுகின்றன எனத் தெளிவாகும். ஒர் உறுப்பானது அதி லுள்ள உயிரணுக்களின் அளவு, வடிவம், உள்ளடங்கியிருக்கும் சத்துக்கள் முதலியவற்றால் வேறுபடும். இவ் வேறுபாட்டின் காரணத்தாலே உறுப்புக்கள் தங்கள் தொழிலில் மாறுபடுகின்றன. இவ்வாறு பல ஆயிரக்கணக்கான உயிரணுக்களால் ஆக்கப்பட்ட உயிர்களைப் 'பலவணுவுயிர்கள் / பின்தோன்றி உயிரி' (Metazoa) எனப் பொதுவாகக் அழைக்கின்றனர்.
# உருவவியல்

## உயிரியின் உடலமைப்பு

பல உயிர்களின் உடல் அமைப்பு இரண்டு சமபாகமாகப் பிரிக்கக்கூடிய நிலைமையில் இருக்கின்றது. மனிதனது தலையிலிருந்து மூக்கின் நடுப்பாகமா ஆசனம் வரையில் ஒரு கோடு இழுத்தால், வலது, இடது என இரண்டு சமபாகங்கள் ஏற்படுகின்றன. இந்த அமைப்பை ஒருதளச் சமச்சீர் (Bilateral Sym metry) என்று சொல்லுவார்கள். பெரும்பான்பையான உயிர்களில் இந்தச் சமச்சீர்தான் தோன்றுகிறது.  
ஆனால் கடலிலும் மற்ற நீர்நிலைகளிலும் வாழ்கின்ற சில பிராணிகள் சக்கரம் போல் பல தளங்களில் சம பிரிவுகளாகப் பிரிக்கக் கூடிய உடலமைப்பைட் பெற்றிருக்கின்றன. இதற்கு ஆரைச் சமச்சீர் (Radial S.) என்று பெயர். கடலிலும் மற்ற நீரிலும் எல்லாத் திசைகளிலும் நீர் குடிப்பதற்குக் கிடைக்கின்றமையால் இவ்வுயிர்களின் எல்லாப் பக்கங்களும் சமமாக வளர்ந்திருக்கின்றன. இத்தகைய உயிர்கள் பாறை, நீர்த்தாவரங்கள் முதலியவைகளில் ஒட்டிக் கொண்டாவது அல்லது இடம்விட்டு இடம் போகும் ஆற்றல் குறைந்தாவது இருக்கும். பாம்பன், கண்ணனூர், திருவனந்தபுரத்துக்கு அருகே யிருக்கும் கோவளம் முதலிய இடங்களில் பாறை அடர்ந்த கடல் பாகங்களில் பாறைகளின்மேல் நின்று, கீழே பார்த்தால் வட்டவடிவமுள்ள பூக்கள் போல் பல வர்ணங்களுடன் வெகு அழகாக விரிந்து வாழும் கடற் சாமந்தி என்னும் பிராணிகளைக் காணலாம். அவை பாறையில் தங்கள் அடிப் பாகங்களால் ஒட்டிக்கொண்டிருக்கும். தொட்டால் உடனே உடம்பைச் சுருக்கிக்கொள்ளும். இப்பிராணிகள் அழகான ஆரைச் சமச்சீர் உள்ளனவாக இருக்கின்றன. மற்றும் கடலில் வாழ்கின்ற சில உயிர்கள் இச் சமச்சீரை நன்கு காட்டுகின்றன. எடுத்துக்காட்டாக, கடலோரங்களில் செம்படவர்கள் தங்கள் வலையினின்றும் தூக்கி யெறிகின்ற நுங்கு போன்ற கூழ்ப் பொருளாலான சொறி (Jelly Fish) என்னும் உயிர், கடல் முள்ளெலி, நட்சத்திர மீன் முதலியன.
# உருவவியல்

## முதுகு தண்டு

பலவணுவுயிர்களைக் கவனித்தால். இரண்டு பெரிய பிரிவுகளைக் காணலாம். மீனும், தவளையும், ஓணான், பாம்பு, முதலை ஆமை போன்ற ஊர்வனவும், பறவையும், பாலூட்டிகளும் ஆகிய இவையெல்லாம் முதுகிலே எலும்புத் தண்டுள்ளவை. புமுக்கள், நத்தைகள், பூரான், பூச்சி, தேள் முதலிய மற்ற உயிர்க் கூட்டங்களுக்கு முதுகில் எலும்புத்தண்டு இல்லை. இவ்வாறாக, முதுகு தண்டுள்ளவை, முதுகு தண்டு இல்லாதவை என இரு பெரிய கூறுகளாகப் பலவணுவுயிர்களைச் சாதாரணமாகப் பிரிக்கலாம். ஆனால், முதுகு தண்டானது ஆரம்பத்தில் கண்டங்களாகத் துண்டுபடாத மீள்சக்தியுடைய கோல்போலக் கழுத்திலிருந்து வால்முனை வரையில் ஓடுகின்ற உறுப்பாக இருக்கின்றது. இதன் உயிரணுக்களில் நிரம்பக் குமிழிகள் உண்டு. குமிழி நிறைந்த உயிரணுக்களால் ஆன தண்டில் நார்த்திசுவினாலான மேல் தோல் பரவியிருக்கிறது. இவ்வகையான தண்டிற்கு நோட்டொ கார்டு ( Notochord) என்று பெயர். இந்த நோட்டொ கார்டு பின்னால் கண்டங்கண்டமாகத் துண்டுபட்ட முதுகெலும்புத் தண்டாக மாறுகிறது. இவ்வாறு மாறாமல், நோட்டொகார்டாகவே சில பிராணிகளிடம் இதைக் காணலாம். ஆற்று மணலில் புதைந்துவாழும் அயிரை மீன்போலச் சமுத்திரத் தரையில் மணலில் புதைந்து வாழும் ஆம்பியாக்சஸ்(amphioxus) என்னும் உயிருக்கு இந்தத் தண்டு மாறாது, இளம்பருவம் முதல் இறுதிவரை இருக்கும்.
# அகமது சபீக்

**அகமது மொகமது சஃபீக் ** (*Ahmed Mohamed Shafik*, ; பிறப்பு: நவம்பர் 1941) ஓர் எகிப்திய அரசியல்வாதி. மூத்த எகிப்திய வான்படைத் தளபதியாக இருந்து பின்னர் வான் போக்குவரத்து அமைச்சராகவும் எகிப்திய பிரதமராகவும் பொறுப்பு வகித்தவர். சனவரி 31, 2011 முதல் மார்ச்சு 3, 2011 வரை 33 நாட்களுக்குப் பிரதமராகப் பணியாற்றினார்.  
தனது பணி வாழ்வை சண்டை வானூர்தி ஓட்டுனராகத் துவங்கி அணி, பிரிவு மற்றும் தள தலைவராக முன்னேறினார். 1996 முதல் 2002 வரை எகிப்திய வான்படையின் தளபதியாக விளங்கினார்; *ஏர் மார்ஷல்* என்ற தரநிலையை எட்டினார். பணி ஓய்விற்குப் பின்னர் எகிப்திய அரசில் 2002 முதல் 2011 வரை வான் போக்குவரத்து அமைச்சராக பணியாற்றினார்.  
2011 எகிப்திய புரட்சியை அடுத்து சனவரி 31, 2011இல் குடியரசுத் தலைவர் ஓசுனி முபாரக் சபீக்கை பிரதமராக நியமித்தார். தொலைக்காட்சி அரட்டை நிகழ்ச்சி ஒன்றில் முதன்மையான எகிப்திய எழுத்தாளர் ஒருவர் அவரை முபாரக் அரசின் எச்சமே எனக் குற்றம் சாட்டியதை அடுத்து ஒரு மாதமே அந்தப் பதவியில் இருந்த சபீக் மார்ச்சு 3, 2011இல் பதவி விலகினார்.  
நவம்பர் 2011இல் சபீக் எகிப்திய குடியரசுத் தலைவர் தேர்தலில் போட்டியிடுவதாக அறிவித்தார். இவரை முந்தைய ஆட்சியின் நீட்சியாகக் கருதிய பலரால் இந்த அறிவிப்பு கண்டிக்கப்பட்டது. தேர்தல் கூட்டமொன்றில் இவர் மீது காலணி வீசப்பட்டது. இசுலாமிய மதவாத அரசியல்வாதிகளுக்கு எதிராக இவருக்கு எகிப்தின் கிறித்தவ சிறுபான்மையினர் ஆதரவளித்தனர்.  
மே 2012இல் நடந்த முதற்கட்ட தேர்தலில் முசுலிம் சகோதரத்துவம் சார்ந்த மொகமது மோர்சியும் சபீக்கும் முன்னணியில் தேர்வாயுள்ளனர். சூன்,2012இல் நடைபெறும் இரண்டாம் கட்ட தேர்தலில் இந்த இருவருக்கும் இடையே தெரிவு நடைபெறவுள்ளது.
# எஃப் ஏ கோப்பை

**கால்பந்து கூட்டமைப்பு சவால் கோப்பை**, அல்லது பொதுவாக **எஃப் ஏ கோப்பை**(*FA Cup*), இங்கிலாந்தில் நடத்தப்பெறும் கோப்பைப் பந்தயமாகும். இதுவே உலகிலேயே மிகப் பழமையான கால்பந்து சங்க போட்டியாகும். இது போட்டியை நடத்தும் அமைப்பின் பெயரால், அழைக்கப்பெறுகிறது. இது பொதுவாக ஆடவர் போட்டியையே குறிக்கிறது. எனினும் மகளிருக்கும் இதே பெயரில் போட்டி நடைபெறுகிறது.  
முதன் முதலாக 1871-72 பருவத்தில் எஃப் ஏ கோப்பைக்கான போட்டி நடைபெற்றது. இதில் இங்கிலாந்து மற்றும் வேல்சு கால்பந்து கூட்டமைப்புகளுக்குள் வரும் அனைத்து கால்பந்து கழகங்களும் பங்குபெறலாம்.  
இக்கோப்பையின் தற்போதைய வெற்றியாளர்கள் *செல்சீ* ஆவர். இவர்கள் 2012 இறுதியாட்டத்தில் லிவர்பூலை 2-1 என்ற கணக்கில் வென்று வாகை சூடினர். இது அவர்களது 7-வது எஃப் ஏ கோப்பையாகும். மேலும் கடந்த ஆறு ஆண்டுகளில் நான்காவதாகும்.
# முகம்மது முர்சி

**முகம்மது முர்சி** (*Mohamed Morsi*, , 8 ஆகத்து 1951 – 17 சூன் 2019) ஓர் எகிப்திய அரசியல்வாதி. இவர் எகிப்தின் ஐந்தாவது அரசுத்தலைவராக 2012 முதல் 2013 வரை இருந்துள்ளார். 2013 சூன் மாதத்தில் எகிப்தில் இடம்பெற்ற போராட்டங்களை அடுத்து இராணுவப் புரட்சி ஒன்றில் இவர் இராணுவத் தலைவர் அப்துல் பத்தா அல்-சிசியினால் பதவியில் இருந்து அகற்றப்பட்டார்.  
இவர் தனது அரசுத்தலைவர் பதவிக் காலத்தில், அரசியலமைப்பைத் தற்காலிகமாக மாற்றி அமைத்தார். இதன் மூலம் அரசுத்தலைவருக்கு முழுமையான அதிகாரங்கள் வழங்கப்பட்டு, நீதிமன்ற ஒப்புதல் இன்றி சட்டமியற்றும் அதிகாரம் வழங்கப்பட்டது. 2013 சூன் 30 இல் அரசுத்தலைவரைப் பதவி விலகக்கோரி நாடெங்கும் போராட்டங்கள் வெடித்தன. இதனையடுத்து, போராட்டக்காரர்களின் கோரிக்கைகளுக்குப் பதிலளிக்கவும், அரசியல் பிரச்சினைகளை முடிவுக்குக் கொண்டு வரவும் வேண்டி மூர்சிக்கு இராணுவத்தினரால் 48 மணி நேரக் கெடு விதிக்கப்பட்டது. சூலை 3 ஆம் நாள் பாதுகாப்பு அமைச்சர் அப்துல் பத்தா அல்-சிசி, எதிர்க்கட்சித் தலைவர் முகம்மது அல்-பராதிய் ஆகியோர் தலைமையிலான இராணுவப் புரட்சிக் குழு கூடி மூர்சியைப் பதவியில் இருந்து அகற்றியது. இராணுவம் அரசியலமைப்புச் சட்டத்தை இடைநிறுத்தி, அரசியலமைப்பு நீதிமன்றத் தலைவர் அட்லி மன்சூரை இடைக்காலத் தலைவராக அறிவித்தது. இராணுவப் புரட்சிக்கு எதிராக மூர்சிக்கு ஆதரவான முசுலிம் சகோதரத்துவம் ஆர்ப்பாட்டங்களில் இறங்கியது. இவ்வார்ப்பாட்டங்களில் 817 பொதுமக்கள் கொல்லப்பட்டனர். இப்படுகொலைகளுக்கு எதிர்ப்புத் தெரிவித்து எதிர்க்கட்சித் தலைவர் அல்-பராதி பதவி விலகினார்.  
மூர்சி மீதான விசாரணைகளை அடுத்து அவருக்கு மரணதண்டனைத் தீர்ப்பு வழங்கப்பட்டது. 2016 நவம்பரில் இவரது மரணதண்டனை ரத்துச் செய்யப்பட்டு, விசாரணைகள் மீண்டும் ஆரம்பமாயின. 2019 சூன் 17 அன்று இடம்பெற்ற நீதிமன்ற விசாரணையின் போது, மூர்சி காலமானார்.
# போரிசு கெல்பண்ட்

**போரிசு அப்ரமோவிச் கெல்பண்ட்** (*Boris Abramovich Gelfand*, பிறப்பு: மின்ஸ்க், உருசியா, 24 சூன் 1968) உருசியாவில் பிறந்த இசுரேலிய சதுரங்க கிராண்ட் மாஸ்டர் ஆவார். 2009ஆம் ஆண்டு உலக சதுரங்கக் கோப்பையை வென்றுள்ளார். 1998ஆம் ஆண்டில் இசுரேலிற்கு குடிபெயர்ந்த கெல்பண்ட் இசுரேலின் சதுரங்க தரவரிசையில் முதலாவதாக உள்ளார்.
# ஆனந்த மாலை

**ஆனந்த மாலை** என்னும்நூல் வீரை கவிராச பண்டிதர் என்பரால் இயற்றப்பட்ட நூல்களில் ஒன்று.  
காலம் 16-ஆம் நூற்றாண்டு.  
இந்த நூலில் நாலடி விருத்தங்கள் 26 உள்ளன.  
அவை ஒவ்வொன்றும் ‘ஆனந்த நாயகமே’ என்னும் தொடரில் முடிகிறது.  
- நூலின் 26-வது பாடலில் நூலாசிரியர் பெயர் குறிப்பிடப்பட்டுள்ளது.  
பாடலமைதி – எடுத்துக்காட்டு
:நீதித் தனிக்கடலே நீ வருந்தப் பல்லுயிரைப்
:பேதித் தறுசமயப் பித்தேற்ற வேண்டிற்றோ
:சோதிக் கடவுளர்க்கும் தொல்மறைக்கும் எட்டாத
:ஆதித் தனிப்பொருளே ஆனந்த நாயகமே
# ஆனந்த மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வீரை கவிராச பண்டிதர்

**வீரை கவிராச பண்டிதர்** 12-ஆம் நூற்றாண்டில் வாழ்ந்த புலவர். வடமொழியிலும், தென்மொழியிலும் வல்லவர்.  
இவர் பாண்டிய நாட்டின் பிரிவான சேதுநாட்டில் உள்ள ‘வீரசோழன்’ என்னும் ஊரில் பிறந்தவர். இந்த ஊர் ‘வீரை’ என மரூஉ மொழியால் வழங்கப்படும்.  
வேப்பத்தூரில் வாழ்ந்த ‘சோழிய பிராமணர்’ பல தலைமுறைகளாகப் பெரும் பண்டிதர்களாக விளங்கினர். இவர்கள் வீரைக்கு வந்து குடியேறினர். அவர்களில் ஒருவர்தான் இந்த நூலாசிரியர்.  
இவரது இயற்பெயர் தெரியவில்லை.  
நாம் வழங்கும் பெயர் இவரது பட்டப்பெயர்.
- கன்னலஞ்சிலை வேள் எனும் கவிராச பண்டிதர் – என இவர், இவர் இயற்றிய சௌந்தரிய லகரி நூலில் குறிப்பிடப்படுகிறார்.  
நூல்கள்
- சௌந்தரிய லகரி (மொழிபெயர்ப்பு நூல்)
- ஆனந்த மாலை
- வராகி மாலை
- கலைஞான தீபம்
# வீரை கவிராச பண்டிதர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வராகி மாலை

**வராகி மாலை** என்னும் நூல் வீரை கவிராச பண்டிதர் என்பவரால் இயற்றப்பட்டது. காலம் 16-ஆம் நூற்றாண்டு.  
சிவனின் பாகம் சக்தி. சக்தியை ஏழு கூறுகளாகப் பகுத்துப் பார்ப்பது உண்டு.
- அபிராமி, நாராயணி, இந்திராணி, கௌமாரி, வாராகி, துர்க்கை, காளி
இவர்களில் வாராகி என்பவளை இந்த நூல் வராகி என்கிறது.  
வராகி உடலுக்கு ஆற்றல் தரும் தெய்வம்.  
இந்த நூலில் 32 கட்டளைக்கலித்துறைப் பாடல்கள் உள்ளன.
- பகைவனை அழிக்கும் உத்திகளான வசியம், தம்பனம், மோகனம், ஆகருடணம், உச்சாடனம் போன்றவற்றிற்கு இதில் பாடல்கள் உள்ளன.  
பகைவனுக்குக் கொடுமையான தண்டனை வழங்குக எனக் கேட்டுக்கொள்ளும் 10 பாடல்கள் இதில் பிற்காலத்தில் மேலும் சேர்க்கப்பட்டுள்ளன.  
பாடல்கள் சிறந்த நடையில் அமைந்துள்ளன.
# வராகி மாலை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வார்ப்புரு:Infobox football tournament/doc

### Usage

<pre>  
</pre>
# வார்ப்புரு:Infobox football tournament/doc

### Parameters

All parameters are optional.  
; name: Old Standians FC
; logo: (
; caption: 6 a side
; founded: Year (2010
; region: Whitfield
; number of teams: 10
; current champions: old standians
; most titles: 1
; broadcasters: /
; motto: /
; website: /
; current: 2011
# வார்ப்புரு:Infobox football tournament/doc

### Examples

<pre>
</pre>  
=
# பக்க விளைபொருள்

யாதாயினுமொரு பொருளின் உற்பத்திச் செயன்முறையின் போது அல்லது ஒரு வேதியியல் தாக்கச்செயற்பாட்டின் போது அதன் இடைநடுவில் அல்லது முடிவில் தோன்றும் முதன்மை உற்பத்திப்பொருள் அல்லாத ஏனைய விளைபொருள்கள் **பக்கவிளைபொருள்கள்** எனப்படும். பக்கவிளைபொருள்கள் பயன்பாடுடையாதாகவோ, சந்தைப் பெறுமதி கொண்டதாகவோ அல்லது பயனற்ற கழிவாகவோ இருக்கலாம்.  
அனைத்துலக சக்தி முகவரகம (International Energy Agency) வாழ்க்கை வட்டப் பகுப்பாய்வு வரைவிலக்கணத்தில் பின்வரும் விடயங்களைக் குறிப்பிடுகின்றது.
:... முதன்மை உற்பத்தி, துணை உற்பத்தி (முதன்மை உற்பத்திக்கு நிகரான வருமானத்தை தருவது) பக்கவிளைபொருள் (சிறிதளவு வருமானத்தைத் தருவது), கழிவு உற்பத்தி (மிகச்சிறிய வருமானம் அல்லது வருமானம் தராதது).
# பக்க விளைபொருள்

## சில பக்க விளைபொருள்கள்

### விலங்கு மூலம்

: குருதி உணவு- விலங்குகள் அறுக்கும் மடுவங்களில் உற்பத்தியாக்கப்படுவது.
: இறக்கைகள்- கோழி முதலான பறவைகள் அறுக்கப்படுதல்
: விலங்கு உரம்- விலங்கு வளர்ப்பின் போது
# பக்க விளைபொருள்

## சில பக்க விளைபொருள்கள்

### தாவர மூலங்கள்

:குருனல், தவிடு - தானியங்கள் உமி நீக்கப்படும் போது
:வைக்கோல்- தானிய அறுவடையின் போது
# கால்பந்து கூட்டிணைவுக் கோப்பை

**கால்பந்து கூட்டிணைவுக் கோப்பை** (Football League Cup), அல்லது பொதுவாக அறியப்படும் *கூட்டிணைவுக் கோப்பை* (League Cup), ஆனது இங்கிலாந்தின் கால்பந்து கூட்டமைப்புப் போட்டியாகும். எஃப் ஏ கோப்பையைப் போன்றே இதுவும் *தோற்றால் வெளியே* (ஒற்றை வெளியேற்றம்) முறையில் நடத்தப்படுகிறது. ஆனால் எஃப் ஏ கோப்பையைப் போலன்றி, 2008-09 பருவத்தில் 762 அணிகள் பங்குபெற்றன, இதில் 92 அணிகள் மட்டுமே பங்கேற்கும் - 20 முதன்மை கூட்டிணைவு அணிகளும், இப்போட்டியை நடத்தும் கால்பந்து கூட்டிணைவிலிருந்து 72 அணிகளும் பங்கேற்கும்.
மேலும் எஃப் ஏ கோப்பையைப் போலன்றி, இதன் அரையிறுதிப் போட்டிகள் இரண்டு கட்டங்களில் நடைபெறுகிறது. அதில் வெற்றிபெறுவோர், கூட்டிணைவு அட்டவணைப்படி யூஈஎஃப்ஏ வாகையர் கூட்டிணைவுக்கு தகுதிபெறவில்லையெனில், யூஈஎஃப்ஏ யூரோப்பா கூட்டிணைவுக்குத் தகுதிபெறுவர். அங்ஙனம் அரையிறுதியில் வெற்றிபெற்றவர் யூஈஎஃப்ஏ வாகையர் கூட்டிணைவுக்கு தகுதிபெற்றிருந்தால், ஐரோப்பியப் போட்டிகளுக்குத் தகுதிபெறாமல் கூட்டிணைவுப் பட்டியலில் உயர் நிலையில் இருப்பவர், ஐரோப்பிய போட்டிக்குத் தகுதிபெற்றவராகிவிடுவர். கால்பந்து கூட்டிணைவுக் கோப்பையின் நடப்பு வாகையர் லிவர்பூல் கால்பந்து கழகத்தினராவர்.
# முசுலிம் சகோதரத்துவம்

**முசுலிம் சகோதரத்துவ சமூகம்** (*The Society of the Muslim Brothers*, , பெரும்பாலும் சுருக்கமாக "சகோதரத்துவம்" அல்லது "MB") உலகின் மிகவும் செல்வாக்குடைய , பெரும் இசுலாமிய இயக்கங்களில் ஒன்றாகும். பல அரபு நாடுகளில் பெரும் எதிர்கட்சியாக விளங்குகின்ற இச்சமூகம் எகிப்தில் 1928ஆம் ஆண்டில் இசுலாமிய அறிஞரும் பள்ளியாசிரியருமான ஹசன் அல்-பன்னாவால் நிறுவப்பட்டது. இரண்டாம் உலகப் போரின் இறுதிகட்டத்தில் முசுலிம் சகோதரத்துவத்தில் இரண்டு மில்லியன் உறுப்பினர்கள் இருந்ததாக மதிப்பிடப்படுகிறது. இதன் கருத்தாக்கங்கள், "இசுலாமிய ஈகைப் பணியுடன் அரசியல் செயல்முனைப்பு", அரபு உலகெங்கும் பரவியதுடன் பிற இசுலாமிய குழுக்களிடமும் தாக்கத்தை ஏற்படுத்தியது.  
"முசுலிம் குடும்பம், தனிநபர்,சமூகம்&nbsp;...மற்றும் நாட்டின் வாழ்வை ஒழுங்குபடுத்தும் ஒரே உய்வுத்துணையாக&nbsp;..." திருக்குர்ஆன் மற்றும் சுன்னாவை ஆக்குவதே தனது கொள்கையாக சகோதரத்துவம் அறிவித்துள்ளது. இந்த இயக்கம் அலுவல்முறையாக தனது கொள்கைகளை நிலைநாட்ட வன்முறை வழிகளை எதிர்க்கிறது; இருப்பினும் இச்சமூகத்தில் முன்பு படைசார் பிரிவு இருந்ததையும் இனப்படுகொலை, குண்டுவெடிப்புகள் மற்றும் அரசியல் எதிரிகளின் கொலைகளில் இதன் உறுப்பினர்கள் ஈடுபட்டதையும் சுட்டி இதன் எதிர்ப்பாளர்கள் இதனை ஓர் வன்முறை இயக்கமாக விவரிக்கின்றனர். குறிப்பாக இந்தச் சமூகத்தை நிறுவிய ஹசன் அல்-பன்னா மற்றும் எகிப்திய பிரதமர் மகமது அன்-நுக்ராஷி பாஷா கொலை செய்யப்பட்டதைச் சுட்டுகின்றனர். அதே நேரம் ஆயுதமேந்திய ஜிகாத்தை விட மக்களாட்சித் தேர்தல்களை ஆதரிப்பதற்காக இந்த இயக்கத்தை அல் காயிதா எதிர்க்கிறது.  
முசுலிம் சகோதரத்துவம் துவக்கத்தில் இசுலாமை கற்பித்தும் கல்வி புகட்டியும் மருத்துவமனைகளை நிறுவியும் வணிக வளாகங்களை நிறுவியும் ஓர் சமய சமூக அமைப்பாக விளங்கியது. செல்வாக்குப் பெறத் தொடங்கியவுடன் 1936இல் எகிப்தில் பிரித்தானிய ஆட்சியை எதிர்த்தது. இந்த காலகட்டத்தில் சகோதரத்துவ உறுப்பினர்கள் வன்முறைச் செயல்களில் ஈடுபட்டதாக கூறப்படுகிறது. முதல் அரபு-இசுரேல் போரில் தோல்வியடைந்ததைத் தொடர்ந்து எகிப்திய அரசு இச்சமூகத்தை கலைத்து இதன் உறுப்பினர்களைக் கைது செய்தது. மற்ற நாடுகளிலும், குறிப்பாக சிரியாவில், முசுலிம் சகோதரத்துவம் தடை செய்யப்பட்டுள்ளது.  
முசுலிம் சகோதரத்துவ உறுப்பினர்கள் தங்கள் வருமானத்தில் ஒரு பகுதியைச் சமூகத்திற்கு வழங்க கடமைப்பட்டுள்ளனர். இந்தப் பங்களிப்புகளில் சவூதி அரேபியா மற்றும் பிற எண்ணெய்-வள நாடுகளில் பணியாற்றும் உறுப்பினர்களிடமிருந்து பெறப்படுவதும் அடக்கம் .
# நாடுகளின் வெளிக்கடன் பட்டியல்
| 33,300,000 | 2004 |  |  |
| 10,000,000 | 1999 |  |  |
| — | ** | 8,900,000 | 1997 |
| — | ** | 8,800,000 | 1998 |
| — | ** | 3,670,000 | 2004 |
| ** | 418,000 | 2002 |  |
| — | ** | 0 | 2010 |
| 0 | 2005 |  |  |
| 0 | 2011 | } |  |
# இசுரேலியப் பாதுகாப்புப் படைகள்

## சொல்லிலக்கணம்

இசுரேலிய அமைச்சரவை “இசுரேலின் பாதுகாப்பிற்கான இராணுவம்” எனும் எபிரேய அர்த்தமுள்ள “இசுரேலிய பாதுகாப்புப் படைகள்” , *Tzva HaHagana LeYisra'el*, எனும் பெயரை 26 மே 1948 அன்று சட்டபூர்வமாக உறுதி செய்தது.
# இசுரேலியப் பாதுகாப்புப் படைகள்

## அமைப்பு

இசுரேலிய பாதுகாப்புப் படைகளின் சகல பிரிவுகளும் ஒரு தனி பிரதம தளபதிக்கு பதில் சொல்ல வேண்டியன. இவர் பாதுகாப்பு அமைச்சருக்கும் பிரதமருக்கும் அமைச்சரவைக்கும் அறிக்கையிப்பார். பாதுகாப்பு அமைச்சரின் சிபார்சுக்கு ஏற்ப அமைச்சரவையினால் இவர் மூன்று வருடங்களுக்கு நியமிக்கப்படுவார். ஆனால், அரசாங்கம் வாக்கு மூலம் இவருடைய சேவையை நான்கு அல்லது ஐந்து வருடங்களுக்கு கூட்ட முடியும்.
# இசுரேலியப் பாதுகாப்புப் படைகள்

## அமைப்பு

### கட்டமைப்பு

இசுரேலிய பாதுகாப்புப் படைகளின் கட்டமைப்பு பின்வருமாறு காணப்படும்.
# இசுரேலியப் பாதுகாப்புப் படைகள்

## அமைப்பு

### கட்டமைப்பு

#### பிராந்திய கட்டளைகள்

- **இசுரேலிய வடபகுதி கட்டளை**
- **இசுரேலிய மத்திய கட்டளை**
- **இசுரேலிய தென்பகுதி கட்டளை**
- **இசுரேலிய உள்துறை கட்டளை**
# இசுரேலியப் பாதுகாப்புப் படைகள்

## அமைப்பு

### கட்டமைப்பு

#### படைக்கலம்

**இராணுவ தலைமையகம்**
- காலாட்படை மற்றும் வான்குடைப்படை
- கொலானி பட்டாளம்
- கிவாடி பட்டாளம்
- வான்குடைப்படை பட்டாளம்
- கிபீர் பட்டாளம்
- நகால் பட்டாளம்
- பிஸ்லமாச் பட்டாளம்
- இசுரேலிய கவசப்படை
- 7வது கவசப்படை பட்டாளம்
- பராக் கவசப்படை பட்டாளம்
- 401வது பட்டாளம்
- 460வது பட்டாளம்  
- இசுரேலிய பொறியியல் படை
- இசுரேலிய பீரங்கிப் படை
- இசுரேலிய கள புலனாய்வுப் படை  
**வான் மற்றும் வான்வெளி படைக்கலம்**
- இசுரேலிய விமானப்படை
:*இசுரேலிய வான் பாதுகாப்பு வலையமைப்பு  
**கடல் படைக்கலம்**
- இசுரேலிய கடற்படைகள்
# இசுரேலியப் பாதுகாப்புப் படைகள்

## அமைப்பு

### கட்டமைப்பு

#### ஏனைய பிரிவுகள்

**இராணுவம்:**
- **இசுரேலிய இராணுவ கல்விக்கூடங்கள்**
- தந்திரோபாய கட்டளை கல்லூரி
- கட்டனள மற்றும் அலுவலர் கல்லூரி
- தேசிய பாதுகாப்புக் கல்லூரி
- '''பிராந்திய அரச செயற்பாட்டு ஒருங்கிணைப்பாளர்
- **இராணுவ பரிந்துரை தளபதி**
- **இசுரேலிய இராணுவ முறையீட்டு நீதிமன்றம்**
- **பிரதான அலுவலருக்கான நிதி ஆலோசனை**
- **பிரதமரின் இராணுவ செயலாளர்**
**பொதுமக்கள்:**
- **பாதுகாப்பு அமைச்சருக்கான இயக்குநர்**
- **பாதுகாப்பு கட்டுப்பாட்டாளர் பிரிவு**
- **ஆயுத அபிவிருத்தி நிர்வாகம்**
# இசுரேலியப் பாதுகாப்புப் படைகள்

## அமைப்பு

### கட்டமைப்பு

#### பிரிவுகள்

**இசுரேலிய பிரதம தளபதி**
- **இசுரேலிய திட்டமிடல் இயக்குநர்**
- **இசுரேலிய நடவடிக்கை இயக்குநர்**'''
- இசுரேலிய பாதுகாப்புப் படைகள் பேச்சாளர்
- **அமான் புலனாய்வு**
- **இசுரேலிய புலனாய்வுப் படைகள்**
- இசுரேலிய இராணுவ தனிக்கை
- **மனிதவள இயக்குநர்**
- இசுரேலிய இராணுவ காவற்படை
- இசுரேலிய கல்வி மற்றும் இளைஞர் படைகள்
- இசுரேலிய உதவிப்படைகள்
- இசுரேலிய பொதுப்படைகள்
- இராணுவ ராபிக்கள்
- பெண்கள் விவகார ஆலோசகர்
- இசுரேலிய பிரதம நெருக்கடிநேர அலுவலர்
- **இசுரேலிய கணினி சேவைகள் இயக்குநர்**
- சி4ஐ படைகள்
- *'ஏற்பாட்டியல், மருத்துவ மற்றும் மத்திய இயக்குநர்*
- இசுரேலிய பெரும் பீரங்கிப்படைகள்
- இசுரேலிய ஏற்பாட்டியல் படைகள்
- இசுரேலிய மருத்துவப் படைகள்
# சௌந்தரிய லகரி

**சௌந்தரிய லஹரி** (சௌந்தர்ய லஹரி) (**Saundarya Lahari**) என்பது புஷ்பதந்தர் என்ற சிவ பக்தன், கந்தர்வ ராஜன் செய்யப்பட்டு, ஆதிசங்கர பகவத்பாதரால் 8 அல்லது 9-ம் நூற்றாண்டில் வடமொழியில் தொகுக்கப்பட்டது.தேவி மஹா திரிபுரசுந்தரி மீது செய்யப்பட்ட புராதன புண்ணிய நூலாகும். அம்பிகையைப் புகழ்ந்து எழுதப்பட்ட இந்நூல் மொத்தம்103 ஸ்லோகங்களைக் கொண்டது, எனினும் வழக்கில் 100 ஸ்லோகங்கள் உள்ளது. முதல் 40 சுலோகங்கள் அம்பிகையின் அருளைப் புகழ்கின்றன. இது ஆனந்த லஹரி (ஆனந்த வெள்ளம்). அடுத்த 60 ஸ்லோகங்கள் அம்பிகையின் அழகைப் புகழ்கின்றன. அது சௌந்தரிய லஹரி (அழகு வெள்ளம் / அம்பிகை அழகின் அலை).
# சௌந்தரிய லகரி

## தமிழ் மொழிபெயர்ப்பு

சௌந்தரிய லகரியினை 12-ம் நூற்றாண்டில் வீரை கவிராச பண்டிதர் "அம்பிகைப் பாடல்" என்ற தலைப்பில் தமிழில் மொழிபெயர்த்தார். **அழகின் அலை** என்பது இதில் 100 பாடல்களுள்ளன. பொதுவாக *சவுந்தர்ய லஹரி* - அழகின் அலை என்று அழைக்கப்பட்டாலும், இது இரு பகுதிகளைக் கொண்டது. முதல் 41 பாடல்களும் *ஆனந்த லஹரி* - ஆனந்த அலை என்றும் மற்றவை *சவுந்தர்ய லஹரி* அல்லது அழகின் அலை என்றும் தமிழில் அறியப்படும்.  
முழுமுதல் தெய்வமாகிய அம்பாளை மனமுருகி துதிப்பவர்களுக்கு, அலைபோல் தொடர்ந்து ஆனந்தத்தை அளிப்பதால் இது **ஆனந்த அலை** என்றும் இரண்டாவது பகுதி அம்பாளின் திருமேனியழகை வருணிப்பதால் அது **சவுந்தர்ய லஹரி** - அழகின் அலை - என்றும் ஆனது.  
வடமொழி நூலிலுள்ள பகுப்பைப் போலவே 40, 60 என்னும் பகுப்பு தமிழ்நூலிலும் உள்ளது.
- ’ஆனந்த லஹரி, சௌந்தரிய லஹரி, அலங்கார லஹரி முற்றும்’ என நூலின் முடிவில் வரும் தொடர் இந்த நூலமைப்பை விளக்கும் தொடர்.  
நூலின் பாங்கைக் காட்டும் பாடல் ஒன்று எடுத்துக்காட்டுக்குத் தரப்படுகிறது.  
சிவமெனும் பொருளும் ஆதி சத்தியொடு
:சேரின் எத் தொழிலும் வல்லதாம்
இவள் பிரிந்திடில் இயங்குதற்கும் அரிது
:அரிதெனா மறை இசைக்குமால்
தவபெரும் புவனம் எவ் வகைத் தொழில்
:நடத்தி யாவரும் வழுத்து தாள்
அவனியின் கண் ஒரு தவமிலார் பணியல்
:ஆவதோ பரவல் ஆவதோ
- சைவ எல்லப்ப நாவலர் என்பர் இவர் காலத்திலேயே இந்த நூலுக்கு ஒரு உரையும் எழுதியுள்ளார்.
# சௌந்தரிய லகரி

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# விடுதலை மற்றும் நீதிக் கட்சி

**விடுதலை மற்றும் நீதிக் கட்சி ** (*Freedom and Justice Party* , **FJP**, , *Ḥizb Al-Ḥurriya wa Al-’Adala*) எகிப்து நாட்டிலுள்ள ஓர் இசுலாமிய 2011 எகிப்திய புரட்சியை அடுத்து இக்கட்சி உருவானது. இதன் தலைவராக உள்ள முகம்மது முர்சி 2012 எகிப்துக் குடியரசுத் தலைவர் தேர்தலில் போட்டியிட்டு முதற்கட்டத்தில் தகுதி பெற்றுள்ளார்.
# இந்தியத் திரைப்பட நடிகர்கள் பட்டியல்

இந்தியத் திரைப்படத்துறை நடிகர்களின் பட்டியல்
# இந்தியத் திரைப்பட நடிகர்கள் பட்டியல்

## அ-ஔ

- அக்சய் கண்ணா
- அக்சே குமார்
- அகினேனி நாகார்ஜூனா
- அசோக் குமார்
- அபிஷேக் பச்சன்
- அமிதாப் பச்சன்
- அர்ஜூன் ராம்பால்
- அனில் கபூர்
- அஜய் தேவ்கான்
- அஜித் குமார்
- ஆமிர் கான்
- ஆர்யா
- இம்ரான் கான் (நடிகர்)
- இம்ரான் ஹாஷ்மி
- இர்ஃபான் கான்
- என். எஸ். கிருஷ்ணன்
- என். டி. ராமராவ்
- எஸ். பி. பாலசுப்பிரமணியம்
# இந்தியத் திரைப்பட நடிகர்கள் பட்டியல்

## க

- கபீர் பேடி
- கமல்ஹாசன்
- கரண் சிங் குரோவர்
- கார்த்திக் சிவகுமார்
- கார்த்திக்
- கிரிஷ் கர்னாட்
- கிருத்திக் ரோஷன்
- கோவிந்தா
# இந்தியத் திரைப்பட நடிகர்கள் பட்டியல்

## ச

- சசி கபூர்
- சஞ்சய் தத்
- சந்தானம்
- சந்திரபாபு
- சம்மி கபூர்
- சரத்குமார்
- சல்மான் கான்
- சன்னி தியோல்
- சாய்குமார்
- சார்லி
- சாருக் கான்
- சித்தார்த்
- சிபிராஜ்
- சிம்ரன்
- சிரஞ்சீவி (நடிகர்)
- சிரேயா சரன்
- சிலம்பரசன்
- சிவகுமார்
- சிவாஜி கணேசன்
- சுரேஷ் கோபி
- சுரேஷ் ஜோக்கிம்
- சுனில் தத்
- சூர்யா
- சைஃப் அலி கான்
- சோபனா
- சோ ராமசாமி
# இந்தியத் திரைப்பட நடிகர்கள் பட்டியல்

## த

- தனுஷ்
- தியாகராஜ பாகவதர்
- திலிப் குமார்
- தேவ் ஆனந்த்
# இந்தியத் திரைப்பட நடிகர்கள் பட்டியல்

## ந

- நசிருதீன் ஷா
- நரேன்
- நாகேஷ்
- நாசர்
- நானா படேகர்
- நீல் நிதின் முகேஷ்
# இந்தியத் திரைப்பட நடிகர்கள் பட்டியல்

## ப

- பர்கான் அக்தார்
- பெரோஸ் கான்
- பசுபதி
- பரத்
- பாரதிராஜா
- பிரகாஷ் ராஜ்
- பிரசாந்த்
- பிரபுதேவா
- பிரபு
- பெரிய கருப்புத் தேவர்
# இந்தியத் திரைப்பட நடிகர்கள் பட்டியல்

## ம

- மகேஷ் பாபு
- மணிவண்ணன்
- மம்முட்டி
- மலேசியா வாசுதேவன்
- மன்னா தே
- ம. கோ. இராமச்சந்திரன்
- மாதவன்
- மா. நா. நம்பியார்
- மிதுன் சக்கரவர்த்தி
- முக்கேஷ் கண்ணா
- முரளி (மலையாள நடிகர்)
- மோகன்லால்
# இந்தியத் திரைப்பட நடிகர்கள் பட்டியல்

## ர

- ரஜினிகாந்த
- ரவிச்சந்திரன்
- ரன்பீர் கபூர்
- ராகுல் போஸ்
- ராஜ்குமார்
- ராஜ் கபூர்
- ரிசி கபூர்
# இந்தியத் திரைப்பட நடிகர்கள் பட்டியல்

## வ

- வடிவேலு (நடிகர்)
- விவேக் ஒபரோய்
- விவேக்
- வினய் பாடக்
- வினோத் கண்ணா
- விஜய்
- விஜயகாந்த்
- விஜயகுமார்
- விஷ்ணுவர்தன்
- விஷால்
# இந்தியத் திரைப்பட நடிகர்கள் பட்டியல்

## ஜ

- ஜான் ஆபிரகாம்
- ஜெமினி கணேசன்
- ஜெய்சங்கர்
- ஜெயம் ரவி
# இந்தியத் திரைப்பட நடிகர்கள் பட்டியல்

## ஸ

- ஸ்ரீகாந்த்
- ஸ்ரேயாஸ் தள்படே
# இந்தியத் திரைப்பட நடிகர்கள் பட்டியல்

## ஷ

- ஷங்கர்
- ஷாஹித் கபூர்
# வார்ப்புரு:Infobox national military/doc

### National military infobox

A national military infobox may be used to summarize information about a country's military and armed forces. The infobox should be added using the template, as shown below:  
<div><syntaxhighlight lang="wikitext">  
</syntaxhighlight></div>
# வார்ப்புரு:Infobox national military/doc

## Example

<syntaxhighlight lang="wikitext">  
</syntaxhighlight>
<templatedata>
{
"params": {},
"format": "block"
}
</templatedata>  
<noinclude>  
</noinclude><includeonly></includeonly>